ROMÂNIA

JUDEȚUL MUREȘ

MUNICIPIUL TÂRGU MUREȘ

Administrația Complexului de Agrement și Sport ”Mureșul”

Nr. 2301/21.10.2022

 Iniţiator

PRIMAR

 Soós Zoltán

**Referat de aprobare**

**Privind modificarea și completarea HCL nr.417/21.12.2021 referitoare la reorganizarea Serviciului Public Administrația Complexul de Agrement și Sport „Mureșul”, din cadrul Aparatului de specialitate al Primarului Municipiului Târgu Mureș, în Direcția Complexul de Agrement „Weekend” - instituție publică de interes local, cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții**

Prin HCL nr. 417/21.12.2021 s-a aprobat reorganizarea Serviciului Public Administrația Complexul de Agrement și Sport „Mureșul”, din cadrul Aparatului de specialitate al Primarului Municipiului Târgu Mureș, în Direcția Complexul de Agrement „Weekend” - instituție publică de interes local, cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții.

Urmare a demersurilor efectuate organul fiscal central a dispus în sensul atribuirii codului unic de înregistrare direcției Complexul de Agrement Weekend. În continuare există unele neclarități cu privire la HCL nr 417 relativ la indicarea în concret a surselor de finanțare ("integral de la buget" sau "venituri proprii si subvenții"), în cauză se impune completarea actului normativ anterior indicat potrivit recomandărilor indicate de reprezentanții legali ai Trezoreriei operative a Municipiului Târgu Mureș. În același sens, se impune a se indica dacă direcția nou înființată desfășoară sau nu activitate economică.

Față de cele arătate, opinăm că în cauză se impune completarea HCL nr 417/2021, astfel:

 Art.9 din HCL nr.417/21.12.2021 se modifică și se completează care va avea următorul conținut:

 ***(1)*** *Direcția Complexul de Agrement Week-end**va fi ordonator terțiar de credite, va avea patrimoniu propriu și va funcționa pe bază de gestiune economică, va avea autonomie financiară și funcțională, va fi subiect juridic de drept fiscal, titular al codului unic de înregistrare fiscală și cont deschis la Trezorerie sau la alte unități Bancare, va întocmi în condițiile legii Bugetul de Venituri și Cheltuieli și situații financiare anuale*.

 Totodată, după art.9 din H.C.L. nr.417/2021 se introduc două noi articole cu următorul conținut:

***Art. 9ˆ1***. *Se aprobă darea în administrare a bunurilor aferente realizării serviciilor preluate de la Serviciul Public Administrația Complexului de Agrement și Sport “Mureșul*”.

***Art.9ˆ2***. *Se împuternicește Primarul Municipiului Târgu Mureș să delege o persoană care să îndeplinească funcția de director, până la organizarea concursului, care va fi ordonator terțiar de credite, iar sursele de finanțare ale Direcției Complexul de Agrement „Weekend” se realizează integral din bugetul local – sursa A și integral din venituri proprii – activități economice – sursa E, din sume provenite de la bugetul de stat, din donații, sponsorizări sau din alte contribuții din partea unor persoane fizice sau juridice din țară sau străinătate, precum și din alte surse, cu respectarea legislației în domeniu.*

Supunem spre aprobare Consiliului Local al Municipiului Târgu Mureș Proiectul de hotărâre privind completarea HCL nr.417/21.12.2021.

Director

Mátyási Miklós-Levente



**ROMÂNIA PROIECT**

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Primar**

 **Soós Zoltán**

 **H O T Ă R Â R E A Nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind modificarea și completarea HCL nr.417/21.12.2021 referitoare la reorganizarea Serviciului Public Administrația Complexul de Agrement și Sport „Mureșul”, din cadrul Aparatului de specialitate al Primarului Municipiului Târgu Mureș, în Direcția Complexul de Agrement „Weekend” - instituție publică de interes local, cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții**

***Consiliul Local Municipal Târgu Mureș, întrunit în ședință ordinară,***

**Având în vedere:**

1. Referatul de aprobare nr. 2301/21.10.2022 privind completarea HCL nr.417/21.12.2021 referitoare la reorganizarea Serviciului Public Administrația Complexul de Agrement și Sport „Mureșul”, din cadrul Aparatului de specialitate al Primarului Municipiului Târgu Mureș, în Direcția Complexul de Agrement „Weekend” - instituție publică de interes local, cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții;
2. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Juridică, Contencios Administrativ și Administrație Publică Locală;
3. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Economice;
4. Raportul Comisiilor de specialitate din cadrul Consiliului Local Municipal Târgu Mureș.

**În conformitate cu prevederile:**

* art. 484 din Legea nr. 227/2015 privind Codul fiscal;
* art. 30, alin. (1) și alin. (2) din Legea nr. 273/2006 privind finanțele publice locale, cu modificările și completările ulterioare;
* OMFP nr. 2004/2013 pentru aprobarea procedurii privind registrul entităţilor publice;
* art.59, art. 60, art. 80 și art. 81 din Legea nr. 24/2000 privind normele de tehnică legislativă pentru elaborarea actelor normative, republicată;
* art. 3, alin (1), lit. „b”, lit. „c” și lit. „l” din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local.

**În temeiul prevederilor** art. 129 alin. (1), alin. (4) lit. ”c”, art. 136 alin. (1), art. 139 alin. (1), art. 196 alin. (1) lit. „a” și ale art. 243. alin (1) lit. „a” din OUG nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

**Art. I.** Se aprobă modificarea și completarea HCL nr.417/21.12.2021 referitoare la reorganizarea Serviciului Public Administrația Complexul de Agrement și Sport „Mureșul”, din cadrul Aparatului de specialitate al Primarului Municipiului Târgu Mureș, în Direcția Complexul de Agrement „Weekend” - instituție publică de interes local, cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții, astfel:

 **Art. II.** Se aprobă modificarea și completarea art.9 din HCL nr.417/21.12.2021, care va avea următorul conținut:

 ***Art.9. (1)*** *Direcția Complexul de Agrement Week-end**va fi ordonator terțiar de credite, va avea patrimoniu propriu și va funcționa pe bază de gestiune economică, va avea autonomie financiară și funcțională, va fi subiect juridic de drept fiscal, titular al codului unic de înregistrare fiscală și cont deschis la Trezorerie sau la alte unități Bancare, va întocmi în condițiile legii Bugetul de Venituri și Cheltuieli și situații financiare anuale*.

**Art. III**. După art.9 din HCL nr.417/21.12.2021 se introduc două articole noi, care vor avea următorul conținut:

***Art. 9ˆ1***. *Se aprobă darea în administrare a bunurilor aferente realizării serviciilor preluate de la Serviciul Public Administrația Complexului de Agrement și Sport “Mureșul*”.

***Art. 9ˆ2***. *Se împuternicește Primarul Municipiului Târgu Mureș să delege o persoană care să îndeplinească funcția de director, până la organizarea concursului, care va fi ordonator terțiar de credite, iar sursele de finanțare ale Direcției Complexul de Agrement „Weekend” se realizează integral din bugetul local – sursa A și integral din venituri proprii – activități economice – sursa E, din sume provenite de la bugetul de stat, din donații, sponsorizări sau din alte contribuții din partea unor persoane fizice sau juridice din țară sau străinătate, precum și din alte surse, cu respectarea legislației în domeniu.*

**Art. IV.** Restul prevederilor din Hotărârea Consiliului Local Municipal nr. 417/21.12.2021 rămân neschimbate.

**Art. V.** Cu aducerea la îndeplinire a prezentei hotărâri se încredințează Executivul Municipiului Târgu Mureș prin Administrația Complexului de Agrement și Sport «Mureșul».

**Art. VI.** În conformitate cu prevederile art. 252 alin 1 lit.c, ale art. 255 din O.U.G. nr. 57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. VII.** Prezenta hotărâre se comunică:

* Primarului Municipiului Târgu Mureș;
* Direcția Complexul de Agrement Weekend;
* Direcția Economică;
* Direcția Proiecte cu Finanțare Internațională, Resurse Umane, Relații cu Publicul și Logistică;
* Administrației Complexului de Agrement și Sport «Mureșul»
* Direcției Juridice, Contencios Administrativ și Administrație Publică Locală;

**Viză de legalitate,**

**p. Secretar General al Municipiului Târgu Mureș**